इसके बाद रवि किशन सीधे जिला मुख्‍यालय पहुंचे और डीएम से मुलाकात कर कार्यक्रम को रद्द करने की वजह पूछी. बाद में रवि किशन ने कहा कि "नालंदा डीएम का रवैया सही नहीं है. मैं लाखों फैंस को एक माइक के जरिये हैं‍डल कर सकता हूं. सभी जगह हमारा यह कार्यक्रम शांतिपूर्वक आयोजित हो रहा है. अब मुजफ्फरपुर, मोतिहारी, गोपालगंज में कार्यक्रम हैं. मुझे दुख है कि मैं बिहारशरीफ में अपने फैंस से नहीं मिल पाया. हम बलात्‍कार मुक्‍त भारत अभियान के लिए एक फिल्‍म ‘सनकी दरोगा’ लेकर आये हैं, जो महिलाओं के लिए है. इसी जागरूकता अभियान के तहत बिहारशरीफ में कबड्डी मैच का आयोजन किया गया था. मगर आयोजन से महज कुछ देर पहले कार्यक्रम रद्द कर दिया गया, जो सही नहीं. यह बिलकुल समझ से परे है."